4. ŽENSKI PLEZALNI TABOR 505 
5.-7.julij 2013, Dolina Belega potoka/ Valle di Rio Bianco 
Minilo je 4. zaporedno leto ženskega plezalnega tabora 505. Zbralo se je 12 deklet, od tega 10 članic AO Rašica, 1 članica AO Tržič in 1 simpatizerka Tabora 505. 
V petek zvečer smo se vse skupaj zbrale na bivaku Gorizia. V soboto je 5 navez našega tabora vstopilo v bližnja ostenja.  Nekaj težav je bilo z vodo. Snežnica zvečer usahne, zjutraj pa je nič ni, krajši jutranji boj pod steno Visoke Bele špice je odpravil skrbi o žeji v smereh. Skupna kuhinja je pripomogla k polnim želodcem, a nenasitnemu govorjenju. Kljub temu je vreme zdržalo tudi v nedeljo, čeprav je jutro kazalo na športno plezanje pri Trbižu,  nalašč ali ne- dolgotrajno pospravljanje je zmotil trenutek, ko je veter razkadil meglo nad Visoko Belo špico, kar je dekletom pogled in cilj obrnilo proti vrhu. Tako sta v nedeljo 2 navezi opravili plezalna vzpona v Mali Lojtrci in Visoki Beli špici, 1 naveza pa je preko normalnega pristopa prav na hitro v meglenih razmerah opravila vzpon na vrh Trbiške Krniške špice in rešila čakajočega prijatelja v poki ravno pravšnji za št.2. 
Med taborom so nas razvedrili v petek zvečer pridrveli Trubadurji , bojda presenečeni nad zasedbo v bivakih, so našli svoj prostor pod streho kot tudi v smereh, 4 zagnana dekleta iz AAO, skupna tura AO Litija, kondicijska tura v Severni raz Visoke Bele špice GRS Ljubljana, trojna naveza v Mali Lojtrci članov  Obalni AO,  lepo število pohodnikov in še kdo, vse to v soboto. Ni kaj, ali gre za naključje ali pa bo dolina Belega potoka svoj čar intimnosti ohranjala za čas zimskih dni... 
Tabor smo zaključile v nedeljo s kosilom ob potoku, uradni zaključek pa je sledil pri Danici v Aljaževem hramu.
Hvala AO Rašica za finančno podporo pri izvedbi tabora. 

[bookmark: _GoBack]Sobota, 6.7.2013:
Vzhodna rampa z V grebenom, Trbiška Krniška špica; Manca Kenig – Lea Lampret
Ive-Piemontese, Mala Lojtrca; Petja Šušteršič – Sabina Lamprecht
Vzhodna rampa, Mala Lojtrca; Tina Leskošek – Ana Rebec – Tjaša Toni
Ive- Piemontese, Mala Lojtrca; Maja Grgič – Mojca Balant
Vzhodna rampa, Mala Lojtrca; Južna grapa, Velika Lojtrca; Maja Duh – Urša Erman
Nedelja, 7.7.2013:
Vzhodna rampa, Mala Lojtrca; Sabina Lamprecht – Mojca Balant
Severni raz, Visoka Bela špica; Tina Leskošek – Tjaša Toni – Urša Erman

Urša Erman
